নাবালিকাকে হাত-পা বেঁধে যৌন নির্যাতনের অভিযোগ, গ্রেফতার ১

কলকাতা: নাবালিকাকে হাত-পা বেঁধে যৌন নির্যাতনের অভিযোগ। সরশুনা থানা (Sarshuna Police) এলাকার চন্দ্র পল্লীর ঘটনা। পকসো আইনে (POCSO Case) মামলা রুজু করে শুরু হয়েছে তদন্ত। ঘটনার তদন্তে নেমে পুলিশ একজনকে গ্রেফতার একজন করেছেন। শুক্রবার তাকে গ্রেফতার করেছে পুলিশ। আপলাতক আরও একজন।

বৃহস্পতিবার বিকেলে সরশুনা চন্দ্রপল্লীতে দুই নাবালিকা বন্ধু খেলতে বেরিয়েছিল। সন্ধ্যাবেলায় বাড়ির লোকজন খোঁজাখুঁজি করতে থাকে কিন্তু কোন রকম ভাবে তাদের পাওয়া যাচ্ছিল না। তারপর এলাকার লোকজন সবাই মিলে খোঁজ করতে থাকে। সরশুনা চন্দ্রপল্লীতে একটি বন্ধ ঘরের মধ্যে গিয়ে দেখে বেশ কয়েকজন যুবক সেই ঘরের মধ্যে রয়েছে এবং বাচ্চা দুটির মধ্যে একজন এর হাত-পা বাঁধা অবস্থায় রয়েছে। ঘর থেকে হাত-পা বাঁধা অবস্থায় দুই নাবালিকাকে উদ্ধার করা হয়।

আরও পড়ুন: কসবাকাণ্ডের তদন্তের দায়িত্ব থেকে ‘লাথি মারা’ এসআইকে সরাল লালবাজার

স্থানীয়দের দাবি, অভিযুক্তরাও সেখানে ছিল। এলাকার লোকজন একজনকে ধরে ফেললেও অপর জন পালিয়ে যায়। পাড়ার মধ্যে কী ভাবে এই ঘটনা ঘটল, তা নিয়ে প্রশ্ন তোলেন পরিবারের লোকজন। তারপর তড়িঘড়ি সুরসুনা থানায় এসে পরিবারের লোকজন অভিযোগ জানায়। এই ঘটনায় পুলিশ ইতিমধ্যে একজন অভিযুক্তকে আটক করেছে। বাকি এক জন পলাতক। স্থানীয় মানুষজনের বক্তব্য যে তারা যৌন নির্যাতনের শিকার। যদি ঠিক সময় না যাওয়া হতো তাহলে হয়তো বাচ্চা দুটি মেয়ের জীবন বিপন্ন হতে পারতো। সরশুনা থানা গোটা ঘটনা খতিয়ে দেখছে।

অন্য খবর দেখুন